**Hankija: Tartu Linnavalitsus**

**HANKEMENETLUS IDEEKONKURSI KORRALDAMISEKS**

**Marja tn kergliikluse silla arhitektuurivõistlus**

**IDEEKONKURSI VÕISTLUSJUHEND**

# IDEEKONKURSI ANDMED

|  |  |  |
| --- | --- | --- |
| 1 | Hankija | **Tartu Linnavalitsus** (registrikood 75006546) |
| 2 | Hanke nimetus | **Marja tn kergliikluse silla arhitektuurivõistlus** (edaspidi nimetatud **ideekonkurss**) |
| 3 | Ideekonkursi eesmärk | Sõlmida ideekonkursi võitjaga tema pakutud ideekavandi (edaspidi **võistlustöö**) alusel väljakuulutamiseta läbirääkimistega hankemenetluse kaudu teenuse hankeleping: kergliikluse silla, lähiala teede ja tehnovõrkude projektide koostamiseks põhiprojekti staadiumis. |
| 4 | Hankelepingu liik | Teenused |
| 5 | Hankemenetluse liik | Avatud hankemenetlusega ideekonkurss |
| 6 | CPV kood | 71220000-6 Arhitektuurialased projekteerimisteenused |
| 7 | Ideekonkursil makstavad osavõtutasud ja auhinnad | Ideekonkurss on ühe etapiline. Esitatud töid hindab hankedokumendis ette nähtud koosseisus žürii ja koostatakse paremusjärjestus.  Ideekonkursi preemiad on järgmised:  1. koht 8000 eurot;  2. koht 5000 eurot;  3. koht 3000 eurot;  Kaks ergutuspreemiat kumbki 2000 eurot.  Preemiad maksab välja Tartu Linnavalitsus (summad sisaldavad kõiki riiklikke makse). |
| 8 | Ideekonkursi võitjaga sõlmitava eelprojekti projekteerimislepingu kestus | 2018. a. |
| 9 | Kavandite esitamise asukoht | Võistlustöö esitamise asukoht:  Tartu Linnavalitsuse arhitektuuri- ja ehituse osakond**,**  **Küüni tn 5, 51004, Tartu**  **(märgusõna „Marja tn kergliikluse sild“)** |
| 10 | Kavandite esitamise aeg | **6.04.2018** kell **15:00** |
| 11 | kavandite avamise aeg | **6.04.2018** kell **16:00** |
| 13 | Pakkumuste e-menetlus | Osalises mahus |
| 14 | Tegemist on rahvusvahelise ideekonkursiga | Ei |
| 15 | Ideekonkursi lühikirjeldus | Ideekonkursi eesmärk on selgitada välja ideekonkursi võitja ning sõlmida tema pakutud võistlustöö alusel RHS § 49 lõike 6 kohaselt hankeleping, millega tellitakse Marja tänava sihis oleva kergliikluse silla, seotud lähiala teede ja tehnovõrkude projekt põhiprojekti mahus. Projekteerimise peatöövõtja tellib ise tehnovõrkude valdajate ja muude seotud institutsioonide (näit Veeteede Amet, Keskkonnaamet, Tehnilise Järelevalve Amet, jne) tehnilised tingimused ja kooskõlastused (sh ka kõikide külgnevate kinnistute omanike kooskõlastused), koostab vajalikud eriosade projektid, mis koostatakse vastavalt võidutöö arhitektuursele lahendusele, võistlusjuhendis toodud tingimustele ja läbirääkimiste järgselt hankija poolt esitatud täpsustustele. Töö mahtu kuulub ehitusloa taotluse esitamine. Töö lõpeb ehitusloa väljastamisega.  Ideekonkurss on üheetapiline.  Osalemiseks tuleb esitada:  -võistlustöö kavand töö märgusõnaga.  -kinnine töö märgusõnaga ja märkega „*kvalifitseerimisdokumendid*“ varustatud ümbrik, milles on osaleja poolt allkirjastatud vorm 4, silla projekteerimises pädeva isiku poolt allkirjastatud vorm 3 ja võistlustöö autorite meeskonnas oleva arhitekti kutsetunnistus. Ühisosaleja korral ka vorm 1 ja vorm 2.  -kinnine töö märgusõnaga varustatud ümbrik, milles on nimekaart vormil 5.  -kinnine töö märgusõnaga varustatud ümbrik, milles on hinnapakkumus vormil 6. Hinnapakkumuse vormil tuleb esitada töö märgusõna, mitte pakkuja nimi!  Žürii valib osalejate esitatud kavandite alusel välja võidutöö, määrab ülejäänud kavandite pingerea ning maksab välja auhinnad.  Preemiad makstakse välja pärast võitja avalikustamist. |
| 16 | Kavandi teostamise asukoht | Marja tn T35, Emajõe tn 15h, Ranna tee T5 ja Lubja tn T1, Tartu. Emajõe kohal oleva maa. |
| 17 | Ideekonkursi žürii liikmed | **Reno Laidre** abilinnapea, žürii esimees;  **Tõnis Arjus** linnaarhitekt, žürii aseesimees (volitatud tase 7)  **Kaido Kepp**, arhitekt (volitatud tase 7)  **Anna-Liisa Unt**, maastikuarhitekt, Tartu Linnavalitsus  **Martti Kiisa**, professor, Tallinna Tehnikakõrgkool  Hääleõiguseta eksperdid:  **Mati Raamat**, linnainsener  Linnamajanduse osakonna esindaja;  Žürii võib vajadusel kaasata täiendavaid eksperte. |
| 18 | Ideekonkursi eest vastutav isik | **Ivo-Sven Riet**, Tartu Linnavalitsuse arhitektuuri- ja linnakujundusteenistuse arhitekt-spetsialist |
| 19 | Kontaktisik ideekavandi realiseerimise asukoha objektiga tutvumiseks | **Ivo-Sven Riet**, Tartu Linnavalitsuse arhitektuuri- ja linnakujundusteenistuse arhitekt-spetsialist |
| 20 | Ideekonkursi kutse ja võistlusjuhendi kohta täiendava teabe saamise kord | Ideekonkursi kutse ja võistlusjuhendi kohta saab selgitusi või täiendavat teavet, edastades küsimuse **riikliku riigihangete keskkonna (eRHR) kaudu aadressil** [**https://riigihanked.riik.ee/register**](https://riigihanked.riik.ee/register), mis eeldab seda, et huvitatud isik registreerib end nimetatud keskkonnas käesoleva hankemenetluse juurde. Hankija ei vastuta nimetatud keskkonna ja sidevahendite tehnilise toimimise eest. |
| 21 | Võistlusjuhendi lisad | Võistlusjuhendi Lisa 1 Ideekonkursi lähteülesanne koos lähteülesandes märgitud lisadega  Võistlusjuhendi Lisa 2 Ideekonkursil osalemise vormid  Võistlusjuhendi Lisa 3 Lepinguprojekt Marja silla põhiprojekti koostamiseks. |
| 22 | Ideekonkursi kavandite tagastamise koht ja kontaktisik | Tartu Linnavalitsuse arhitektuuri ja ehituse osakond, **Küüni tn 5, Tartu**. |
| 23 | Hankijal on õigus korraldada ideekonkursi kavanditest avalik näitus | Jah, kuni 1 kuu jooksul peale konkursi kavandite autorite avalikustamisest |

# LÄHTEülesanne

* 1. Lähteülesanne on esitatud võistlusjuhendi Lisas 1.

# Osalemise õigus

* 1. **Osalemise õigus**

Ideekonkursil võivad osaleda ja oma võistlustöö esitada iseseisvana juriidilised isikud (edaspidi **osaleja**) ning juriidilistest ja/või füüsilistest isikutest moodustatud ühisosalejad (edaspidi koos ja eraldi **ühisosaleja**), kelle asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga (GPA) ühinenud riigis ning kes vastavad võistlusjuhendis esitatud nõuetele.

Osaleda ega võistlustööd esitada ei tohi:

* Ideekonkursi žürii esimees, liikmed ja eksperdid, Võistlusjuhendi või selle lisade koostajad ning isikud, kes on Ideekonkursi ettevalmistamise ja korraldamise tõttu selgelt eelistatud olukorras ja/või kes võiksid mõjutada Ideekonkursil tehtavaid otsuseid;
* Ideekonkursi žürii esimehe, liikmete ja ekspertidega seotud lähikondsed (abikaasad, elukaaslased, otsejoones ülenejad ja alanejad sugulased, õed, vennad);
* Ideekonkursi žürii esimehe, liikmete ja ekspertidega seotud äripartnerid, kes on osanikud või aktsionärid nendega samas valdkonnas tegutsevas äriühingus;
* Ideekonkursi žürii esimehe, liikmete ja ekspertidega lepingulises suhtes olevad isikud.

# Ideekonkursi tingimused

* 1. Ühe osaleja poolt esitatavate võistlustööde arvu ei piirata. Kui ühe osaleja poolt esitatakse mitu võistlustööd, peavad need olema esitatud eraldi pakendites ning tähistatud erinevate märgusõnadega.
  2. Konkursil osalemisega seotud kulusid eraldi ei hüvitata. Kolmele võistlustöö esitanud osalejale makstakse välja auhinnad, mis kompenseerivad ka võistlustöö esitamise kulusid.
  3. Võidutöö jääb Hankijale. Teiste võistlustööde autoritel on õigus esitatud võistlustöö kätte saada alates 61. päevast alates konkursi võidutöö autorite avalikustamisest. Võistlustöö saab kätte Tartu Linnavalitsuse Arhitektuuri- ja ehituse osakonnast, võttes minimaalselt kolm tööpäeva varem ühendust hankemenetluse eest vastutava isikuga.
  4. Hankija ei vastuta konkursile esitatud võistlustööde juhusliku hävimise ega kahjustumise riisiko eest. Osalejatel on õigus oma vahenditega võistlustöö kindlustada.
  5. Juhul kui võistlusele esitatakse vähem kui viis tööd, on žüriil õigus kuulutada võistlus nurjunuks.

# KONKURSILE ESITATUD võistlustöö autori - ning omandiõigused

* 1. Konkursile esitatud võistlustöö autorile kuuluvad vastavalt kehtivale autoriõiguse seadusele võistlustöö isiklik ja varaline autoriõigus.
  2. Võistlustöö esitamisega annab osaleja nõusoleku oma võistlustöö avalikustamiseks ja näitusel eksponeerimiseks. Võidutööde kavandeid võib Hankija kasutada pressimaterjalide koostamisel ja avaldada oma kodulehel.
  3. Osaleja kinnitab võistlustööd esitades, et ta on võistlustöö autor või tal on võistlustöö autoriga sõlmitud kokkulepe võistlustöö isiklike ja varaliste autoriõiguste kasutamiseks.
  4. Võistlustöö esitamisega kinnitab osaleja, et on valmis sõlmima hankelepingu võistlustöö projekteerimistööde teostamiseks võistlusjuhendis kirjeldatud eesmärkidel juhul, kui see osutub võidutööks.
  5. Võistlustöö omandiõigus, samuti varalised autoriõigused lähevad hankijale üle pärast vastava võistlustöö teostamist (hankelepingu alusel koostatud eelprojekti valmimist) ning selle eest tasumist.

# Osalemistaotluse esitamine ning osalejale esitaTAVAD NÕUDED

|  |  |  |  |  |
| --- | --- | --- | --- | --- |
| Nr | Ühisosalejate puhul iga ühisosaleja kohta eraldi (jah/ei) | Tingimus ja nõutav dokument | Dokumendi vorm | Kohus-tuslik?  (jah/ei) |
| 1 | Jah | **Võistlustöö keel**  Võistlustöö tuleb koostada eesti keeles. Väljaspool Eesti Vabariiki registreeritud osaleja kohta asukohariigi institutsioonide väljastatud kõrvaldamise aluseid puudutavatele dokumentidele ja kvalifitseerimise aluseks olevatele dokumentidele peab olema lisatud eestikeelne tõlge. Vastuolude ilmnemisel originaal- ja tõlkedokumendis lähtutakse tõlkedokumendis toodust.  Nõutav dokument  Osaleja esitab võistlustöö eesti keeles või võõrkeelse dokumendi koos tõlkega käesolevas punktis märgitud viisil. |  | Jah |
| 2 | Jah | **Allkirjastaja esindusõigus**  Juhul kui osalemise taotluse ning võistlustöö esitab juriidiline isik, peab osalemistaotluse allkirjastanud isikul olema juriidilise isiku esindamise õigus.  Nõutav dokument:  Eesti Vabariigis registreeritud osaleja esindusõigust kontrollib hankija Justiitsministeeriumi Registri­keskuse kaudu kohtute registriosakondade keskandmebaasist. Osaleja, kelle asukohamaaks ei ole Eesti Vabariik, peab esitama oma asukohamaal väljastatava dokumendi, millest nähtub osalemise taotluse ning võistlustöö esitanud isiku esindusõigus.  Juhul, kui juriidilise isiku esindaja ei ole kantud registrikaardile, esitab osaleja koos osalemise taotlusega **Vormi 1** kohase volikirja osaleja esindamiseks. | **Vorm 1** | Ei |
| 3 | Ei | **Ühisosalejate esindaja määramine ning solidaarne vastutus**  Kui osalemise taotluse ning võistlustöö esitavad mitu osalejat ühiselt, peavad nad hankemenetlusega seotud toimingute tegemiseks volitama enda hulgast esindaja. Ühisosalejate aadressiks ning kontaktandmeteks hankemenetluses on volitatud esindaja aadress ja kontaktandmed.  Nõutav dokument:  Volikiri ja kinnitus ühisosalejate solidaarvastutuse kohta tuleb esitada koos ühise osalemise taotlusega vastavalt **Vormile 2**. | **Vorm 2** | Ei |
| 4 | Jah | **Ettevõtja registreeritus äriregistris**  Osaleja, kes peab tegutsemiseks olema oma asukohamaa seaduste kohaselt registreeritud äriregistris, esitab sellekohase kehtiva dokumendi.  Nõutav dokument:   * Eesti Vabariigi Osaleja registreeritust ja kehtivaid andmeid kontrollib hankija Justiitsministeeriumi Registrikeskuse kaudu kohtute registriosakondade keskandmebaasist (registritunnistust ei pea esitama). * Osaleja, kelle asukohamaaks ei ole Eesti Vabariik, peab esitama oma asukohamaal väljastatava dokumendi koopia, millest nähtub osaleja registreeritus vastavas registris. |  | Jah |
| 5 | Jah | **Osaleja hankemenetlusest kõrvaldamise aluste puudumine**  Esitatud hanketeates. |  | Jah |
| 6 | Jah | **Osaleja riiklike ja sotsiaalkindlustuse maksete tasumise kohustuste täitmine**  Hankija kõrvaldab hankemenetlusest osaleja, kellel on õigusaktidest tulenevate riiklike või sotsiaalkindlustuse maksete võlg või tähtpäevaks tasumata jäetud maksusummalt arvestatud intress (edaspidi  *maksuvõlg*) hankemenetluse algamise päeva seisuga või maksuvõla tasumine on ajatatud pikemaks perioodiks kui kuus kuud arvates hankemenetluse algamise päevast, välja arvatud juhul, kui maksuvõla tasumise ajatamine on täies ulatuses tagatud. Riiklike maksude võlaks loetakse pakkuja tähtpäevaks tasumata riiklike maksude ja tähtpäevaks tasumata jäetud maksusummalt arvestatud intressi võlga, mis ületab 100 EURi.  Nõutav dokument:   * Eesti Vabariigis registreeritud osaleja maksuvõla puudumist hankemenetluse algamise päeva seisuga, milleks vastavalt riigihangete seaduse § 29 lg 2 on ideekonkursi kutse riiklikus riigihangete registris avaldamise kuupäev, kontrollib hankija Maksu- ja Tolliametile tehtava elektroonilise päringu teel (tõendit esitama ei pea); * Juhul kui tegemist ei ole Eesti Vabariigis registreeritud osalejaga, esitab osaleja riiklike maksude tasumise kohustuste täitmise kontrollimiseks pakkuja asukohariigi vastava pädevusega ametiasutuse tõendi, millelt nähtub maksuvõla puudumine hankemenetluse algamise päeva seisuga, milleks vastavalt riigihangete seaduse § 29 lg 2 on ideekonkursi kutse riiklikus riigihangete registris avaldamise kuupäev. Juhul, kui osaleja asukohariigi vastava pädevusega ametiasutus sellise sisuga tõendit ei väljasta, esitada selle ametiasutuse tõend maksuvõlgade puudumise kohta. |  | Jah |
| 7 | Jah | **Pakkuja elu- või asukoha kohalike maksude tasumise kohustuse täitmine**  Esitatud hanketeates. |  | Jah |
| 8 | Ei | **Võistlustöö autorid**  Ideekonkursist osavõtva meeskonna hulgas peab olema:   1. volitatud arhitekt kutseseaduse mõistes (arhitekt tase 7 või arhitekt-ekspert tase 8);   Nõutav dokument: Esitada meeskonnaliikmeks pakutava isiku kvalifikatsiooni tõendavad dokumendid. |  | Jah |
|  |  | **Hankelepingu täitmisse kaasatava vastutava isiku kinnistuskiri**  Osaleja kohustub esitama silla projekteerimises pädeva isiku poolt allkirjastatud vormikohase kinnituse, et esitatud hinnapakkumus arvestab kõiki Lisas 3 toodud tingimusi.  Nõutav dokument  Osaleja esitab **Vormi 3** kohase kinnituskirja. | **Vorm 3** | Jah |
|  |  | **Hankija poolt esitatud tingimuste ülevõtmine**  Võistlustöö peab olema esitatud kõiki ideekonkursi kutses ja võistlusjuhendis esitatud tingimusi üle võttes . Osaleja peab nõustuma kõikide võistlusjuhendis esitatud tingimustega ning tal peavad olema võistlustöö realiseerimiseks vajalikud intellektuaalse omandi õigused.  Nõutav dokument  Osaleja esitab **Vormi 4** kohase hankemenetlusel osalemise avalduse. | **Vorm 4** | Jah |
|  |  | **Nimekaart**  Osaleja kohustub esitama andmed võistlustöö autorite, nende osaluse jaotuse, kontaktide ning arveldusarve numbrite kohta.  Nõutav dokument  Osaleja esitab autorite kohta andmed **Vormi 5** kohasel nimekaardil. | **Vorm 5** | Jah |
|  |  | **Hinnapakkumus**  Osaleja kohustub esitama vormikohase hinnapakkumuse ja ehitusmaksumuse prognoosi.  Nõutav dokument  Osaleja esitab **Vormi 6**, millel on märgitud töö märgusõna (mitte osaleja andmed) | **Vorm 6** | Jah |

* 1. Osalemistaotlused (tabel 1 dokumendid) vaadatakse läbi ideekonkursi eest vastutava isiku poolt.
  2. Osaleja kvalifitseerimise või kvalifitseerimata jätmise kohta teeb hankija sellekohase põhjendatud kirjaliku otsuse ning teavitab sellest osalejat. Kvalifitseerimata jäetud osaleja (ühisosalejad) ei osale edasises hankemenetluses.

# võistlustööDE SISU JA VORM

Võistlustööde esitamise nõuded. Võistlustöö peab olema esitatud selle sisu täielikku säilimist tagavas vormis, ideekonkursi märgusõna ja võistlustöö nimega tähistatud pakendis.

* 1. Osaleja on kohustatud võistlustöö koosseisus esitama:
     1. Joonised (A1 formaadis jäigal alusel, mille arv ei ole piiratud).
        1. Asendiplaan mõõdus M 1:500 vähemalt võistlusala piires. Asendiplaanil näidata:
           1. Silla, platside, kergliiklusteede, avaliku ruumi inventari jms paiknemine;
           2. vertikaalplaneering;
           3. katendid ja haljastus;
        2. Jalakäijate, jalgratturite jt liikumissuundade skeem;
        3. pikilõige sillast sobivas mõõtkavas;
        4. pikivaade sillast lõikega samas mõõtkavas;
        5. konstruktiivsed lõiked materjalide ja viimistluse kirjeldustega;
        6. muud vajalikud (kõrguslikud) lõiked koos treppide, panduste, teede ja/või platsidega;
        7. Inventari ja utilitaarsete väikevormide üldine kujundusprintsiip jooniste või piltidena;
        8. Perspektiivvaated või 3D illustratsioonid sillast;
        9. Vajadusel detailijoonised, nt piirded, postid vms.
     2. Seletuskiri (köidetult A4 formaadis), kus on antud vähemalt:
        1. arhitektuurse/ kujundusliku idee kirjeldus;
        2. konstruktsioonide valiku kirjeldus;
        3. ala läbivate liikumiste ja logistika kirjeldus;
  2. Osaleja võib võistlustöö koosseisus esitada täiendavaid jooniseid ja skeeme oma idee kirjeldamiseks.
  3. Võistlustöös esitatud dokumendid tuleb lisaks esitada digitaalselt ja trükikõlbulikult CD-l, DVD-l või mälupulgal. Seletuskiri .doc või .pdf failina ja planšetid .pdf ja/või .jpg failidena.
  4. Kõik võistlustöö osad peavad olema varustatud võistlustöö nimega (embleem, logo või numbrikombinatsioon ei ole lubatud). See tingimus kehtib ka digitaalselt esitatavate failide kohta.
  5. Võistlustöö esitamisel peavad kõik võistlustöö osad olema ühes kinnises pakendis. Võistlustöö pakend tuleb valida selliselt, et pakendi avamisega ei ole võimalik võistlustööd kahjustada.
  6. Võistlustöö pakendile peab kandma järgmise informatsiooni:
* Ideekonkursi nimetus
* Ideekonkursi registreerimisnumber riiklikus riigihangete registris
* Märge „võistlustöö“
* Võistlustöö märksõna “\_\_\_\_\_\_\_\_\_\_\_”

# võistlustööDE hindamine

* 1. Žürii hindab kõikide võistlustööde vastavust võistlusjuhendile, võistlustööde ideelist ja vormilist kvaliteeti, ning selgitab anonüümselt märgusõnade kaudu välja konkursi auhindade saajad.
  2. Hindamiskriteeriumid, mida kasutatakse võitja väljaselgitamisel:
* majanduslikult otstarbeka hooldamise, mõistliku konstruktsiooni ja materjali valiku ning muude praktiliste eesmärkide arvestamine (osakaal 40%);
* kontseptuaalse idee veenvus ja terviklikkus ning lahenduse arhitektuurne sobivus (osakaal 40%);
* hinnapakkumus ja eeldatav ehitusmaksumus (osakaal 20%);
  1. Žürii töö loetakse lõpetatuks pärast paremusjärjestuse väljaselgitamist ja selle otsuse fikseerimist märgusõnaliselt žürii lõpp-protokollis või pärast žürii otsust ideekonkursi nurjumise kohta. Vajadusel esitatakse märkused võistlustööde edasise täiendamise vajalikkuse kohta ja edasise tegevuse põhimõtted.

# Osalejate teavitamine ideekonkursi käigus tehtud otsustest

* 1. Žürii ettepanekul tehtud hankija otsusest ideekonkursi märgusõnalise auhinnasaajate kohta edastatakse võistlusjuhendi punktis 8.2. sätestatud korras.
  2. Osalejaid teavitatakse ideekonkursi käigus tehtud otsustest e- riigihangete registri kaudu.

Hankija esitab osalejatele teabe mitte hiljem kui kolme tööpäeva jooksul teavitamisele kuuluva otsuse tegemisest arvates.

# Ideekonkursi võitjaga võistlustöö realiseerimiseks sõlmitav hankeleping

* 1. Pärast ideekonkursi võitja väljaselgitamist korraldab hankija väljakuulutamiseta läbirääkimistega hankemenetluse, et sõlmida auhinnatud võistlustöö alusel projekteerimise hankeleping Marja silla, lähiala teede (koos liikluskorraldusega), tehnovõrkude ja vajadusel muu kaasneva infrastruktuuri ehitusprojekti koostamiseks põhiprojekti mahus. Ehitusprojekt koos kõigi eriosadega koostatakse vastavalt võidutöö arhitektuursele lahendusele, võistlusjuhendis toodud tingimustele ja läbirääkimiste järgselt hankija poolt esitatud täpsustustele.
  2. Hankija märgib, et p.9.1. nimetatud hankelepingu sõlmimiseks korraldatava väljakuulutamiseta läbirääkimistega hankemenetluste puhul kohaldatakse pakkuja meeskonnale (pakkuja, pakkuja töötajad, pakkuja alltöövõtjad ning alltöövõtjate töötajad) nõudeid, mis on vajalikud auhinnatud võistlustöö alusel ehitusprojekti koostamiseks. Pakkuja meeskond peab koosnema vähemalt p 9.3 toodud spetsialistidest.
  3. Pakkuja (peatöövõtjana) kaasab projekteerimisse konstruktsioonide ja vajalike insenertehniliste eriosade projekteerijad. Ideekonkursil osaleja kinnitab osalemistaotluse esitamisega, et hankelepingu täitmisel osaleb kvalifitseeritud ja tehniliselt kompetentne meeskond, kelle hulgas on ka:
     1. Juriidiline isik silla projekteerimise alal. Osaleja kinnitab, et kaasab hankelepingu täitmisse isiku, kes on viimase kolme aasta jooksul koostanud vähemalt kolm silla või viadukti ehituse- või remondiprojekti (Ehitusseadustiku § 92 lg 1 mõistes, välja arvatud teed) pikkusega vähemalt 25 m.
     2. Juriidiline isik teede projekteerimise alal. Osaleja kinnitab, et kaasab hankelepingu täitmisse isiku, kes on viimase kolme aasta jooksul projekteerinud vähemalt kolm teede objekti (Ehitusseadustiku § 92 lg 1 mõistes, välja arvatud sillad, viaduktid, tunnelid) ehitusprojekti maksumusega vähemalt 40 000 eurot käibemaksuta.
     3. Juriidiline isik tänavavalgustuse projekteerimise alal. Osaleja kinnitab, et kaasab hankelepingu täitmisse isiku, kes on viimase kolme aasta jooksul koostanud vähemalt kaks tänavavalgustuse ehituse- või remondiprojekti projekteerimise maksumusega vähemalt 8000 eurot käibemaksuta.
  4. Ideekonkursi lahutamatuks osaks on riigihanke alusdokumentide lisa 3. Lisa 3 sisaldab tehnilist kirjeldust Marja tn silla ja lähiala põhiprojekti koostamiseks, nõudeid vastutatavatele isikutele, hankelepingu projekti, aja- ja maksegraafikut.
  5. Hankijal on õigus jätta väljakuulutamiseta läbirääkimistega hankemenetlus korraldamata ning nimetatud hankeleping ideekonkursi võitjaga sõlmimata ja loobuda sellega esimese koha saavutanud võistlustöö teostamisest, kui seda tingivad võistlustöö mittesobimine hankija plaanidega, hankija arengukavade või investeerimisplaanide muutumine või muud hankijast sõltumatud asjaolud, mida loetakse tavapäraselt vääramatuks jõuks. Hankijal on õigus jätta väljakuulutamiseta hankemenetlus korraldamata, kui žürii otsustab, et puudub teostamisvääriline võistlustöö.
  6. Juhul, kui konkursi võitja loobub väljakuulutamiseta läbirääkimistega hankemenetluses osalemast või isik ei vasta õigusaktides kehtestatud nõuetele või kui läbirääkimiste pooled ei saavuta lepingu tingimuste osas kokkulepet, siis on hankijal õigus asuda läbirääkimistesse konkursi teiste auhinnasaajatega vastavalt nende paremusjärjestusele.

**Lisa 1 Konkursi lähteülesanne ja alusmaterjalid**

Eraldi dokument.

**Lisa 2 Vormid**

Vt allpool.

**Vorm 1 – Volikiri**

Hankija: **Tartu Linnavalitsus** (registrikood 75006546)

**Hankemenetluse nimetus: „**Marja tn kergliikluse silla arhitektuurivõistlus**”**

Käesolevaga **Osaleja** ärinimega \_\_\_\_\_\_\_\_\_\_\_\_\_, registrikood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

keda esindab seaduslik esindaja juhatuse liige *\_\_\_(ees- ja perenimi)\_\_\_\_\_\_, (isikukood)\_\_\_\_\_\_\_\_,*

**volitab Osaleja nimel ja huvides**

**füüsilist isikut** *\_\_\_(ees- ja perenimi)\_\_\_\_\_\_\_\_\_\_\_\_\_\_, (isikukood)\_\_\_\_\_\_\_\_,*

**tegema eelnimetatud hankemenetluses kõiki hankemenetlusega seotud toiminguid**, sealhulgas esitama või tagasi võtma osalemise taotlust, võistlustööd, vajadusel esitama vaidlustusi ja nõudeid või neist loobuma.

Volikiri on ilma edasivolitamise õiguseta.

Volikiri kehtib kuni: \_\_\_\_\_\_\_\_\_\_\_\_\_\_\_\_

Kuupäev: \_\_\_\_\_\_\_\_\_\_\_\_\_\_\_\_\_

………………………………..

(volitaja allkiri)

**Vorm 2 – Ühise pakkumuse volikiri**

Hankija: **Tartu Linnavalitsus** (registrikood 75006546)

**Hankemenetluse nimetus: „**Marja tn kergliikluse silla arhitektuurivõistlus**”**

Käesolevaga **osaleja(d)** /osaleja*(te) andmed, kes volitavad enda nimel tegutsema/*

Nimi \_\_\_\_\_\_\_\_\_\_\_\_\_, registrikood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

Nimi \_\_\_\_\_\_\_\_\_\_\_\_\_, registrikood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

**volitab** (volitavad) **enda huvides ja nimel**

**osalejat** /*osaleja andmed, kellele antakse volitus/*

Nimi \_\_\_\_\_\_\_\_\_\_\_\_\_, registrikood/isikukood \_\_\_\_\_\_\_\_\_\_\_\_\_, aadress \_\_\_\_\_\_\_\_\_\_\_\_\_\_\_\_, e-posti aadress \_\_\_\_\_\_\_\_, telefoni number \_\_\_\_\_\_\_\_\_\_\_,

**tegema eelnimetatud hankemenetluses kõiki hankemenetlusega seotud toiminguid**, sealhulgas esitama või tagasi võtma osalemise taotlust, võistlustööd, vajadusel esitama vaidlustusi ja nõudeid või neist loobuma.

Volikiri on antud edasivolitamise õiguseta.

**Käesolevaga ühisosalejad üheskoos ja eraldi avaldavad ja kinnitavad, et nad vastutavad võistlustöö realiseerimise eest solidaarselt.**

Kuupäev: \_\_\_\_\_\_\_\_\_\_\_\_\_\_\_\_\_

Ühisosalejate esindajate ees- ja perenimed: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ühisosalejate esindajate allkirjad: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vorm 3 – Hankelepingu täitmisse kaasatava vastutava isiku kinnituskiri**

Hankija: **Tartu Linnavalitsus** (registrikood 75006546)

**Hankemenetluse nimetus: „**Marja tn kergliikluse silla arhitektuurivõistlus**”**

Oleme tutvunud ideekonkursi Lisas 3 toodud materjalidega Marja tn silla ja lähiala põhiprojekti koostamiseks.

Kinnitame, oleme nõus osalema projekteerimistöödel pädeva ettevõtjana. Pakkuja poolt esitatud hind põhiprojekti koostamisele on õige ja arvestab kõiki ideekonkursi Lisas 3 toodud tingimusi.

Ettevõtja:

………………………………………………… (nimi, reg kood)

Silla projekteerimise eest vastutav isik:

………………………………………………… (nimi, isikukood, allkiri)

……………………………………………….... (pädeva isiku dokumendi nr, mis tõendab õigust sildade projekteerimiseks)

„\_\_“ \_\_\_\_\_\_\_\_\_ 2017.a

**Vorm 4 – Hankemenetlusel osalemise avaldus**

Hankija: **Tartu Linnavalitsus** (registrikood 75006546)

**Hankemenetluse nimetus:** „Marja tn kergliikluse silla arhitektuurivõistlus”

1. Võttes arvesse hankedokumentides sätestatut pakume ………………………… (pakkuja nimi) täitma riigihanke tulemusena sõlmitavat hankelepingut.
2. Kinnitame, et pakkumus sisaldab kõiki arhitektuurse põhiprojekti koostamiseks vajalikke kulusid, samuti insenertehniliste eriosade projekteerimise kulusid vastavalt välja pakutavale lahendusele. Pakkumuse tegemisel oleme arvestanud hanketeates ja hankedokumentides esitatud tingimustega, kõigi kaasnevate töömahtude ja kulutustega, sealhulgas riiklike ja kohalike maksudega, võimalike komandeeringu ja majutuskuludega jne.
3. Kinnitame, et oleme tutvunud ideekonkursi tulemusena läbiviidava väljakuulutamiseta läbirääkimistega riigihanke „Marja tn silla ja lähialade põhiprojekti koostamine“ alusmaterjalidega (ideekonkursi Lisa 3).
4. Kinnitame, et ideekonkursi võidu puhul oleme valmis sõlmima hankelepingu Marja tn silla ja lähialade põhiprojekti koostamiseks vastavalt ideekonkursi Lisas 3 toodud tingimustele ja mahtudele.
5. Oleme teadlikud, et ideekonkursi võidu puhul peame kaasama põhiprojekti koostamise meeskonda isikud, keda on nõutud ideekonkursi Lisas 3 esitatud materjalides.
6. Kinnitame, et pakkumus on jõus 90 kalendripäeva jooksul alates pakkumuse esitamisest.
7. Kinnitame, et omame riigihankes nimetatud tööde teostamiseks piisavalt rahalisi vahendeid või meil on võimalus neid saada.
8. Kinnitame, et meil on olemas kõik hankelepingu täitmiseks vajalikud intellektuaalse omandi õigused.

……………………………………..

(Pakkuja nimi)

……………………………………..

(pakkuja volitatud esindaja nimi ja allkiri)

……………………………………..

(kuupäev)

**Vorm 5 – Nimekaart**

Hankija: **Tartu Linnavalitsus** (registrikood 75006546)

**Hankemenetluse nimetus:** „Marja tn kergliikluse silla arhitektuurivõistlus”

* Võistlustöö märgusõna
* Osaleja andmed

Ärinimi

Registrikood

Arvelduskonto / pank / SWIFT / IBAN

* Ettevõtte esindaja andmed

Ees- ja perekonnanimi / amet

Telefon / faks / e-post

* Võistlustöö autori(te) andmed

Ees- ja perekonnanimi Telefon / e-post Autori allkiri

……………………………………………………………………………………………………………….……………………………………………………………………………………………………………….……………………………………………………………………………………………………………….……………………………………………………………………………………………………………….

* Auhinna jaotus autorite vahel

Ees- ja perekonnanimi Osaluse % Arvelduskonto / pank / SWIFT / IBAN

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

*……………………………………………………….*

*Osaleja nimi / ärinimi ja isikukood / registrikood*

………………………………………………………

*Ettevõtte esindaja ees- ja perekonnanimi ning allkiri*

………………………………………………………

*Koht ja kuupäev*

**Vorm 6 – Hinnapakkumus**

Hankija: **Tartu Linnavalitsus** (registrikood 75006546)

**Hankemenetluse nimetus:** „Marja tn kergliikluse silla arhitektuurivõistlus”

Marja kergliikluse silla, lähiala teede, tehnovõrkude ja vajadusel muu infrastruktuuri ehitusprojekti koostamise koguhinnaks põhiprojekti mahus pakume ……………… eurot (koos käibemaksuga), millest käibemaks on ………………. eurot.

Võistlustöö teostamise eeldatav ehitusmaksumus on …………………. eurot ja eeldatav hoolduskulu on ……………… eurot aastas.

**Töö märgusõna: .............................................**

**Lisa 3 Lepinguprojekt Marja silla põhiprojekti koostamiseks**

Eraldi dokument